# name
A l'entorn de BiPaDI: digitalització, difusió i preservació digital dels fons patrimonials de la Universitat de Barcelona. Informe del projecte.

# metadata.dc.description.abstract[].value
Aquest document exposa l'experiència i la valoració al voltant del projecte BiPaDi del CRAI de la Universitat de Barcelona. Per primera vegada, la Universitat de Barcelona disposa d'un portal anomenat BiPaDi (Biblioteca Patrimonial Digital) inaugurat el març de 2014, dedicat exclusivament a difondre i a revalorar una de les biblioteques patrimonials més importants de l'estat espanyol. El valor d'aquest fons és important ja sigui per la seva antiguitat, perquè n'hi ha pocs exemplars al món, per la seva originalitat o pel seu caràcter artístic, com per la quantitat de documents custodiats: més de 2000 manuscrits, uns 1000 incunables i més de 150.000 llibres impresos del segle XVI al XIX i un elevat nombre de col·leccions especials.
A l'entorn del BiPaDi s'articula un projecte global de política de gestió de les col·leccions patrimonials, una planificació del flux de digitalització, la difusió i dinamització d'aquests fons i la preservació digital dels mateixos. La creació d'un centre de digitalització a la universitat ha facilitat poder abordar el projecte amb garanties de continuïtat i també endegar una iniciativa pionera de preservació digital, que garanteix la transmissió d'aquests fons a les generacions futures. L'objectiu principal de difondre i preservar el patrimoni es veu reforçat per altres iniciatives: oferir a la comunitat universitària uns documents digitalitzats que poden ser útils a les diferents àrees de recerca, docència i aprenentatge; i dinamitzar aquest patrimoni amb accions de participació social, com “Apadrina un document” (mecenatge) o adherint-nos al projecte Transcriu-me (crowdsourcing) i altres accions encara en disseny.

# metadata.dc.source[].value
Documents de treball / Informes (CRAI-UB)

# metadata.dc.title[].value
A l'entorn de BiPaDI: digitalització, difusió i preservació digital dels fons patrimonials de la Universitat de Barcelona. Informe del projecte.